stanford-oval/wikipedia huggingface dataset:
เดอะคิงออฟไฟเทอส์ XV
การพัฒนา

เนื่องจากการตอบรับเชิงบวกต่อการตลาดของเดอะคิงออฟไฟเทอส์ XIV ยาซูยูกิ โอดะ ซึ่งเป็นผู้กำกับ ได้กล่าวถึงความเป็นไปได้ของเดอะคิงออฟไฟเทอส์ XV เมื่อเดือนสิงหาคม ค.ศ. 2017 แต่บริษัทเอสเอ็นเคยังต้องการที่จะมุ่งเน้นไปที่แฟรนไชส์อื่น ๆ โอดะได้ทำงานในเอสเอ็นเค เฮโรอินส์: แท็กทีมเฟรนซี ซึ่งเป็นเกมต่อสู้ภาคแยกที่ขับเคลื่อนด้วยตัวละครหญิงแทน ส่วนในเดือนธันวาคม ค.ศ. 2018 ทางเอสเอ็นเคได้เปิดเผยว่าบริษัทกำลังทำงานกับเดอะคิงออฟไฟเทอส์ XV โดยมีเป้าหมายที่จะวางจำหน่ายในช่วง ค.ศ. 2020 โดยรู้สึกว่ากราฟิกของเกมนั้นล้าสมัยไปแล้วสำหรับเกม ค.ศ. 2016 ซึ่งเก๋อ จื้อฮุย (葛志辉) ผู้เป็นประธานเอสเอ็นเค ได้กล่าวว่าภาค XV จะใช้อันเรียลเอนจิน 4 เพื่อการนำเสนอที่ดีกว่า
ในงานเอโว 2019 ทางเอสเอ็นเคได้ประกาศว่าเกมอยู่ระหว่างการพัฒนา ซึ่งเดิมที เกมนี้มีกำหนดเปิดตัวใน ค.ศ. 2020 อย่างไรก็ตาม ในช่วงปลายเดือนธันวาคม โอดะและเอซูเกะ โองูระ ผู้เป็นศิลปินได้เปิดเผยว่าเกมนี้จะวางจำหน่ายใน ค.ศ. 2021 พร้อมเนื้อหาเพิ่มเติมที่ยังไม่ได้สำรวจ ในระหว่างการประกาศดังกล่าว ผู้พัฒนาทั้งสองได้เปิดเผยภาพร่างของชุ่นอิ่ง, เคียว คุซานางิ และเบนิมารุ นิไกโด โดยครั้งหนึ่งได้รับการกำหนดให้เป็นตัวเอกของเกมภาคใหม่ โอดะเรียกเกมว่าเป็น "เดอะคิงออฟไฟเทอส์ที่มีความทะเยอทะยานที่สุดของเรา" ตัวอย่างเป็นทางการได้รับการกำหนดเป็นวันที่ 7 มกราคม ค.ศ. 2021 แต่ถูกเลื่อนออกไปโดยไม่ทราบสาเหตุควบคู่ไปกับเนื้อหาที่ดาวน์โหลดได้สำหรับซามูไรโชดาวน์ ซึ่งเทรลเลอร์ได้รับการเปิดเผยในวันถัดมารวมถึงภาพเกมของเคียว, ชุ่นอิ่ง, เบนิมารุ, K', ไม ชิรานุอิ และเลโอนา ไฮเดิร์น ในขณะเดียวกันก็ยืนยันการเปิดตัวใน ค.ศ. 2021 ควบคู่ไปกับตัวอย่างในอนาคต
ทีมงานมุ่งเน้นไปที่การปรับปรุงภาพและเพิ่มรูปแบบการเล่นที่รวดเร็วโดยการเพิ่มองค์ประกอบใหม่ที่ยังไม่ต้องอธิบาย และในการโปรโมตชื่อเกมนี้ มาซามิ โอบาริ ซึ่งเป็นผู้กำกับอนิเมะ กำลังสร้างอนิเมะขนาดสั้นจากซีรีส์
แหล่งข้อมูลอื่น

เว็บไซต์ทางการ
เดอะคิงออฟไฟเทอส์ XV ที่เฟซบุ๊ก
| ด ค กเดอะคิงออฟไฟเทอส์ |
| --- | --- |
วิดีโอเกม:  เดอะคิงออฟไฟเทอส์ XIII  เดอะคิงออฟไฟเทอส์ XIV  เดอะคิงออฟไฟเทอส์ XV 
ตัวละคร:  ไก เทนโด้  คิง  คิม คัพฮวาน  เคียว คุซานางิ  จุน ฮุน  โจ ฮิงาชิ  เชอร์มี่  โช ฮายาเตะ  ตั้วหลง  นาโครูรู  เทอร์รี่ โบการ์ด  เบนิมารุ นิไกโด  ไบรอัน แบทเลอร์  มาโคโตะ มิโซกูชิ  เมย์ ลี  ไม ชิรานุอิ  ยูริ ซากาซากิ  ร็อค ฮาวเวิร์ด  เรียว ซากาซากิ  โรเบิร์ต การ์เซีย  ลัคกี้ กลาวเบอร์  หัวใจ  อาเธน่า อาซามิยะ  อิโอริ ยางามิ  แอช คริมสัน  แอนดี โบการ์ด  ฮัตโตริ ฮันโซ  เฮฟวี่ ดี!  ไฮเดิร์น  K'  K9999  8 ขุนพลแห่งโอโรจิ 
นักพัฒนา:  ทากาชิ นิชิยามะ  ยาซูยูกิ โอดะ 
ส่วนเกี่ยวข้อง:  นีโอจีโอ แบทเทิล โคลีเซียม  แคปคอม vs. เอสเอ็นเค 2
ไดนาสตีวอร์ริเออส์ วอลยุม 2

วิดีโอเกมแนวสับและเฉือน ค.ศ. 2006
| ไดนาสตีวอร์ริเออส์ วอลยุม 2 |
| --- | --- |
ภาพกล่องของไดนาสตีวอร์ริเออส์ วอลยุม 2 ที่มีเตียวซี
ผู้พัฒนา: โอเมกาฟอร์ซ
ผู้จัดจำหน่าย: โคอิ
ออกแบบ: ฟูมิยะ คาโต
ชุด: ไดนาสตีวอร์ริเออส์
เครื่องเล่น: เพลย์สเตชัน พอร์เทเบิล
วางจำหน่าย: ญี่ปุ่น: 23 มีนาคม ค.ศ. 2006 อเมริกาเหนือ: 25 ตุลาคม ค.ศ. 2006 ยุโรป: 17 พฤศจิกายน ค.ศ. 2006 ออสตราเลเชีย: 30 พฤศจิกายน ค.ศ. 2006
แนว: สับและเฉือน  แอ็กชันทางยุทธวิธี
รูปแบบ: ผู้เล่นเดี่ยว, หลายผู้เล่น
ไดนาสตีวอร์ริเออส์ วอลยุม 2 (อังกฤษ: Dynasty Warriors Vol. 2) หรือ ชิงซังโงกูมูโซเซคันด์เอโวลูชัน (ญี่ปุ่น: 真・三國無双 2nd Evolution) ในประเทศญี่ปุ่น เป็นวิดีโอเกมแนวสับและเฉือน ซึ่งเป็นส่วนหนึ่งของซีรีส์ไดนาสตีวอร์ริเออส์ที่ได้รับความนิยมอย่างแพร่หลาย เกมดังกล่าวพัฒนาโดยบริษัทโอเมกาฟอร์ซ และเผยแพร่โดยบริษัทโคอิ ซึ่งวางจำหน่ายเฉพาะระบบเพลย์สเตชัน พอร์เทเบิล
รูปแบบการเล่น

เหมือนกับเกมไดนาสตีวอร์ริเออส์อื่น ๆ ตัวละครและโมเดลของเกมทั้งหมดมาจากไดนาสตีวอร์ริเออส์ 5 แต่มีคุณสมบัติใหม่และบางส่วนจากไดนาสตีวอร์ริเออส์ (เพลย์สเตชัน พอร์เทเบิล) รวมถึงการต่อสู้แบบหลายผู้เล่นสูงสุด 4 คน และความสามารถในการแลกเปลี่ยนนายทหารแบบไร้สายกับผู้เล่นอื่น นอกจากนี้ ภาควอลยุม 2 ได้แก้ไขปัญหาหน้าจอแสดงผลระหว่างเล่นเกมที่พบในภาคดั้งเดิมของไดนาสตีวอร์ริเออส์ สำหรับเพลย์สเตชัน พอร์เทเบิล
เช่นเดียวกับเกมไดนาสตีวอร์ริเออส์ ของเพลย์สเตชัน พอร์เทเบิล ภาคก่อนหน้า ซึ่งมีตัวละครที่เป็นเอกลักษณ์จากซีรีส์ซามูไรวอร์ริเออส์ในฐานะผู้คุ้มกันพิเศษ โดยในเกมนี้ ตัวละครและรูปร่างของพวกเขานำมาจากซามูไรวอร์ริเออส์ 2
เกมนี้ไม่เหมือนการทำซ้ำเครื่องเล่นของซีรีส์ไดนาสตีวอร์ริเออส์ ซึ่งแผนที่แบ่งออกเป็นระบบกริด แต่ละตารางมีกองทหารของศัตรูที่จะล่าถอยหากแถบขวัญกำลังใจของพวกเขามาถึง 0 ซึ่งบางครั้งจำเป็นต้องเอาชนะข้าศึกก่อนที่ข้าศึกจะล่าถอย
แต่ละด่านมักจะมีเงื่อนไขการชนะสองเงื่อนไข ซึ่งแต่ละเงื่อนไขจะนำไปสู่ด่านการปะทะอื่นที่เป็นไปได้ ด้วยวิธีนี้ เรื่องราวอาจแตกต่างกันมากในแต่ละครั้งที่เล่น
ผู้เล่นจะได้รับบรรดานายทหารพิเศษหลังจากเสร็จสิ้นแต่ละแผนที่ และสามารถรับนายทหารได้มากขึ้นจากการสำเร็จโหมดมูโซของตัวละครบางตัว โดยรับ 100 เปอร์เซ็นต์ในแต่ละด่าน เมื่อผู้เล่นปลดล็อกบรรดานายทหารที่มากขึ้นเรื่อย ๆ ผู้เล่นก็จะมีตัวละครให้เลือกจำนวนมากในฐานะผู้ใต้บังคับบัญชา โดยมีทั้งข้อดีและค่าใช้จ่ายจำนวนมาก ผู้เล่นสามารถมีนายทหารได้ระหว่าง 1 ถึง 4 นายในการรบในเวลาเดียวกันเท่านั้น โดยขึ้นอยู่กับชั้นของนายทหาร ผู้เล่นจะได้รับคะแนนบัญชาการนายทหารมากขึ้นหลังจากแต่ละเลเวลอัป
นายทหารบางนายมีมูลค่าเพียง 1 คอมมานด์พอยต์ แต่นายทหารที่มีชื่อเสียงบางนายมีมูลค่าสูงกว่า 20 คอมมานด์พอยต์ นอกจากนี้ นายทหารบางนายมีทักษะพิเศษที่ผู้เล่นสามารถใช้ได้โดยเลือกนายทหารที่มีดี-แพด แล้วกดขวาบนดี-แพด และเอฟเฟกต์ส่วนใหญ่จะคล้ายกับ 'ของที่แย่งชิงมาจากสงคราม' แบบเก่าในเกมก่อนหน้า เช่น เติมแถบมูโซ หรือโจมตีเพิ่มขึ้นเป็นเวลา 30 วินาที ซึ่งความสามารถพิเศษนี้สามารถใช้ได้ทุกครั้งที่มีดาวอยู่บนชื่อของตัวละคร จากนั้น ดาวดังกล่าวจะกลายเป็นวงกลมสีแดง ซึ่งค่อย ๆ เต็มไปด้วยสีขาว จนกลายเป็นดาวอีกครั้ง
แหล่งข้อมูลอื่น

Official website (ในภาษาอังกฤษ)
ไดนาสตีวอร์ริเออส์ วอลยุม 2 ที่ MobyGames
เพราะเราพี่น้องกัน

| เพราะเราพี่น้องกัน |
| --- | --- |
ใบปิดภาพยนตร์ฉบับภาษาไทย
กำกับ: ฮิโรกาซุ โคเรเอดะ
เขียนบท: ฮิโรกาซุ โคเรเอดะ
สร้างจาก: อุมิมะจิไดอารี โดย อะกิมิ โยะชิดะ
อำนวยการสร้าง: คะโอะรุ มะสึซะกิ ฮิจิริ ทะงุจิ
นักแสดงนำ: ฮารูกะ อายาเซะ มะซะมิ นะงะซะวะ คะโฮะ ซึสึ ฮิโรเสะ
กำกับภาพ: มิกิยะ ทะกิโมะโตะ
ตัดต่อ: ฮิโรกาซุ โคเรเอดะดะ
ดนตรีประกอบ: โยโกะ คันโนะ
บริษัทผู้สร้าง: โทโฮ กากา ฟุจิเทเลวิชัน โชงากูกัง​  
ผู้จัดจำหน่าย: โทโฮ กากา
วันฉาย: 14 พฤษภาคม พ.ศ. 2558 (เทศกาลภาพยนตร์กาน) 13 มิถุนายน พ.ศ. 2558 (ประเทศญี่ปุ่น) 12 สิงหาคม พ.ศ. 2558 (ประเทศไทย)
ความยาว: 126 นาที
ประเทศ: ญี่ปุ่น
ภาษา: ญี่ปุ่น
ทำเงิน: 16 ล้านดอลลาร์สหรัฐ
ข้อมูลจาก IMDb
ข้อมูลจากสยามโซน
เพราะเราพี่น้องกัน (ญี่ปุ่น: 海街diary; อังกฤษ: Our Little Sister) คือ ภาพยนตร์ญี่ปุ่นแนวดรามา ดัดแปลงจากมังงะ​ของอะกิมิ โยะชิดะ เรื่อง อุมิมะจิไดอารี กำกับและเขียนบทภาพยนตร์โดย ฮิโรกาซุ โคเรเอดะ นำแสดงโดย ฮารูกะ อายาเซะ, มะซะมิ นะงะซะวะ, คะโฮะ และซึสึ ฮิโรเสะ เล่าเรื่องของพี่น้องสามคนที่รับน้องสาวต่างมารดาวัย 14 ปีมาเลี้ยงหลังจากที่บิดาของทั้งสี่เสียชีวิต
ภาพยนตร์เรื่องนี้เข้าฉายครั้งแรกเมื่อวันที่ 14 พฤษภาคม พ.ศ. 2558 ในสายประกวดรางวัลปาล์มทองคำ ของเทศกาลภาพยนตร์กาน ครั้งที่ 68 และฉายในประเทศญี่ปุ่นอย่างเป็นทางการเมื่อวันที่ 13 มิถุนายนของปีเดียวกัน
เนื้อเรื่องย่อ

ภาพยนตร์เรื่องนี้เล่าเรื่องราวของพี่น้องตระกูลโคดะสามคน ได้แก่ ซะจิ โคดะ (ฮะรุกะ อะยะเสะ) โยะชิโนะ โคดะ (มะซะมิ นะงะซะวะ) และจิกะ โคดะ (คะโฮะ) ที่ใช้ชีวิตร่วมกันตามลำพังหลังจากพ่อกับแม่แยกทางกัน โดยอาศัยอยู่ในบ้านของยายในเมืองคะมะกุระ จังหวัดคะนะงะวะ ประเทศญี่ปุ่น
วันหนึ่ง พวกเธอทั้งสามต้องไปร่วมงานศพของผู้เป็นพ่อที่ไม่ได้พบหน้ากันนาน 15 ปี แล้วได้พบกับซุสุ อะซะโนะ (ซุสุ ฮิโระเสะ) น้องสาวต่างมารดาวัย 14 ปี ที่ต้องกลายเป็นเด็กกำพร้าหลังจากพ่อถึงแก่กรรม ซะจิเห็นดังนั้นจึงตัดสินใจชักชวนซุสุไปอาศัยอยู่ด้วยกันที่คะมะกุระ
นักแสดง

ฮะรุกะ อะยะเสะ แสดงเป็น ซะจิ โคดะ
มะซะมิ นะงะซะวะ แสดงเป็น โยะชิโนะ โคดะ
คะโฮะ แสดงเป็น จิกะ โคดะ
ซุสุ ฮิโระเสะ แสดงเป็น ซุสุ อะซะโนะ
เรียว คะเสะ แสดงเป็น ซะกะชิตะ
คิริง คิกิ แสดงเป็น ฟุมิโยะ คิกุจิ
ลิลี แฟรงกี แสดงเป็น เซ็นอิจิ ฟุกุดะ
จุง ฟุบุกิ แสดงเป็น ซะจิโกะ นิโนะมิยะ
ชินอิจิ สึสึมิ แสดงเป็น คะซุยะ ชิอินะ
ชิโนะบุ โอตะเกะ แสดงเป็น มิยะโกะ ซะซะกิ
การผลิต

ภาพยนตร์เรื่องนี้ร่วมผลิตโดย ฟุจิเทเลวิชัน โชงะกุกัง โทโฮ และกากาคอร์ปอเรชัน เริ่มถ่ายทำเมื่อเดือนกรกฎาคม พ.ศ. 2557
แหล่งข้อมูลอื่น

เว็บไซต์อย่างเป็นทางการ
Our Little Sister ที่อินเทอร์เน็ตมูวีเดตาเบส
Our Little Sister ที่สยามโซน
ทิศตะวันตก

วงกลมแสดงทิศ (compass rose) ระบุทิศหลักและทิศรองไว้มากมาย โดยทิศตะวันตก (W) อยู่ทางซ้าย
ทิศตะวันตก หรือ ทิศประจิม หรือ ทิศปัจฉิม เป็นหนึ่งในทิศหลักทั้งสี่ อยู่ตรงข้ามกับทิศตะวันออก ขวามือของทิศใต้ และซ้ายมือของทิศเหนือ โดยมากจะกำหนดให้ทิศตะวันตกอยู่ด้านซ้ายของแผนที่ทางภูมิศาสตร์ แต่อยู่ด้านขวาของแผนที่ดาว
ดวงอาทิตย์ตกทางทิศตะวันตกพอดีในวันวิษุวัต
คตินิยมและความเชื่อ

ตามตำราพรหมชาติมีความเชื่อว่าพืชมงคลประจำทิศตะวันตกคือ มะยม และ มะขาม ส่วนเทวดาประจำทิศตะวันตกคือพระพฤหัสบดี
เบรฟเฟนเซอร์ มุซะชิเด็น

| เบรฟเฟนเซอร์ มุซะชิเด็น |
| --- | --- |

ผู้พัฒนา: สแควร์
ผู้จัดจำหน่าย: เพลย์สเตชัน เพลย์สเตชันเน็ตเวิร์ก 
กำกับ: โยอิชิ โยะชิโมะโตะ
ศิลปิน: โคจิ โอะกะตะ เท็ตสึยะ โนมูระ
แต่งเพลง: สึโยะชิ เซะคิโตะ
เครื่องเล่น: เพลย์สเตชัน, เพลย์สเตชันเน็ตเวิร์ก
วางจำหน่าย: เพลย์สเตชัน เพลย์สเตชันเน็ตเวิร์ก 
แนว: เกมแอ็กชันเล่นตามบทบาท
รูปแบบ: วิดีโอเกมผู้เล่นคนเดียว
เบรฟเฟนเซอร์ มุซะชิเด็น (ญี่ปุ่น: ブレイヴフェンサー 武蔵伝; อังกฤษ: Brave Fencer Musashiden) เป็นเกมแอ็กชันเล่นตามบทบาทที่พัฒนาและเผยแพร่โดยบริษัทสแควร์จำกัด ใน ค.ศ. 1998 สำหรับระบบโซนี่เพลย์สเตชัน เกมเป็นลักษณะแบบการต่อสู้แบบเรียลไทม์ในสภาพแวดล้อมแบบ 3 มิติ และโดดเด่นด้านการให้เสียงพากย์และบทสนทนาเป็นจำนวนมาก ดนตรีประกอบเกม เบรฟเฟนเซอร์ มุซะชิเด็น โดยสึโยะชิ เซะคิโตะ ซึ่งเป็นอดีตพนักงานของโคนามิ นำเสนอตัวละครโดยเท็ตสึยะ โนมูระ แต่ได้รับการออกแบบโดยโคจิ โอะกะตะ
การพัฒนา

ฮิโระโนะบุ ซะคะงุชิ ซึ่งเป็นผู้อำนวยการผลิต ได้กล่าวในการให้สัมภาษณ์ต่อนิตยสารแฟมิซือ ว่า แนวความคิดสำหรับเกมดังกล่าวเกิดขึ้นครั้งแรกในเดือนกุมภาพันธ์ ค.ศ. 1997 เมื่อได้มีการพัฒนาตัวละคร ซะคะงุชิไม่ได้มีความเห็นเชิงบวกว่าเกมจะกลายเป็นที่นิยม อย่างไรก็ตาม หลังจากทีมงานได้ทำการออกแบบกราฟิกและรูปแบบการเล่นแล้ว เขาก็รู้สึกประหลาดใจในผลงาน และแสดงความสนใจต่อเกมดังกล่าวมากขึ้น
การตลาด

เบรฟเฟนเซอร์ มุซะชิเด็น ได้รับการเปิดตัวครั้งแรกที่ประเทศญี่ปุ่น ณ วันที่ 16 กรกฎาคม ค.ศ. 1998 และได้รับการเปิดตัวอีกครั้ง ณ วันที่ 29 มิถุนายน ค.ศ. 2000 ในฐานะที่เป็นส่วนหนึ่งของสแควร์มิลเลนเนียมคอลเลคชันพร้อมด้วยสินค้ารวมทั้งโปสการ์ด, กล้องรุ่นพิเศษและสายคล้องโทรศัพท์มือถือ, สายรัดอเนกประสงค์ และพวงกุญแจ การเปิดตัวอีกครั้งที่ประเทศญี่ปุ่นในรูปแบบอื่นเป็นในรูปแบบเพลย์สเตชันเน็ตเวิร์กซึ่งเปิดตัว ณ วันที่ 9 กรกฎาคม ค.ศ. 2008  ส่วนในตลาดอเมริกาเหนือได้มีการโฆษณาถึงเดอะเลเจนด์ออฟเซลดา ออคารินาออฟไทม์ และได้รับการบรรจุ ณ วันที่ 31 ตุลาคม ค.ศ. 1998 ร่วมกับเพลย์สเตชัน 1998 คอลเลคเตอร์สซีดีวอลลุม 2 ซึ่งมีตัวอย่างของไฟนอลแฟนตาซี VIII  ภาคต่อในระบบเพลย์สเตชัน 2 ใช้ชื่อมุซะชิเด็น II: เบลดมาสเตอร์ ซึ่งได้รับการพัฒนาโดยสแควร์เอนิกซ์ ซึ่งได้รับการเปิดตัวทั้งในอเมริกาเหนือและญี่ปุ่นใน ค.ศ. 2005 เกมโทรศัพท์มือถือรุ่นพิเศษของญี่ปุ่นที่มีชื่อว่า มุซะชิ: โมบายซะมุไร ก็ยังได้รับการเปิดตัวใน ค.ศ. 2005
เพลงประกอบ

เพลงประกอบเกมประพันธ์โดยสึโยะชิ เซะคิโตะ ซึ่งเป็นผลงานแรกของเขาที่ทำงานร่วมกับสแควร์ เบรฟเฟนเซอร์ มุซะชิเด็น: ออริจินอลซาวด์แทร็ค ได้รับการเปิดตัวโดยดิจิคิวบ์ในประเทศญี่ปุ่น ณ วันที่ 23 กรกฎาคม ค.ศ. 1998 ซึ่งงานชุดนี้ประกอบไปด้วย 72 เพลงที่บันทึกในสองคอมแพคดิสก์ในบ็อกเซ็ต และยังประกอบด้วยหนังสือภาพขนาดเล็กกับของที่ระลึกให้เลือกจากเกมอีกหนึ่งชิ้น
การตอบรับ

เบรฟเฟนเซอร์ มุซะชิเด็น ทำยอดจำหน่ายที่ประมาณ 648,803 ชุดที่ประเทศญี่ปุ่นในช่วงระหว่าง ค.ศ. 1998 ส่งผลให้เกมดังกล่าวเป็นเกมขายดีที่สุดของประเทศแห่งปีในอันดับที่ 17  เกมนี้ยังได้รับการจัดให้อยู่ในอันดับที่ 32 จากที่มีอยู่ทั้งหมด 40 รายการในนิตยสารแฟมิซือ
แหล่งข้อมูลอื่น

เบรฟเฟนเซอร์ มุซะชิเด็น ที่ MobyGames
โรแมนซ์ออฟเดอะทรีคิงดัมส์ XIV

| โรแมนซ์ออฟเดอะทรีคิงดัมส์ XIV |
| --- | --- |

ผู้พัฒนา: โคเอ
ผู้จัดจำหน่าย: โคเอเทคโม
กำกับ: โทชิยูกิ โคบายาชิ
ออกแบบ: โทชิยะ อูเอโนะ
แต่งเพลง: มาซาโกะ โอสึกะ  ฮิเดกิ ซากาโมโตะ
ชุด: ซีรีส์โรแมนซ์ออฟเดอะทรีคิงดัมส์
เครื่องเล่น: เพลย์สเตชัน 4 ไมโครซอฟท์ วินโดวส์ นินเท็นโด สวิตช์
วางจำหน่าย: เพลย์สเตชัน 4, ไมโครซอฟท์ วินโดวส์ญี่ปุ่น: 16 มกราคม ค.ศ. 2020 ไต้หวัน: 16 มกราคม ค.ศ. 2020 อเมริกาเหนือ: 28 กุมภาพันธ์ ค.ศ. 2020 ยุโรป: 28 กุมภาพันธ์ ค.ศ. 20200 นินเท็นโด สวิตช์ญี่ปุ่น: 9 ธันวาคม ค.ศ. 2020 อเมริกาเหนือ: 11 กุมภาพันธ์ ค.ศ. 2021 ยุโรป: 11 กุมภาพันธ์ ค.ศ. 2021
แนว: วางแผน
รูปแบบ: ผู้เล่นเดี่ยว
โรแมนซ์ออฟเดอะทรีคิงดัมส์ XIV (อังกฤษ: Romance of the Three Kingdoms XIV) หรือที่รู้จักในชื่อ ซังโงกูชิ 14 (ญี่ปุ่น: 三國志14) เป็นภาคที่ 14 ในเกมกลยุทธ์ซีรีส์โรแมนซ์ออฟเดอะทรีคิงดัมส์ (ซังโงกูชิ) โดยบริษัทโคเอ ซึ่งวางจำหน่ายเมื่อวันที่ 16 มกราคม ค.ศ. 2020 สำหรับเพลย์สเตชัน 4 และไมโครซอฟท์ วินโดวส์ ในประเทศญี่ปุ่น และไต้หวัน เกมนี้ยังได้รับการเปิดตัวสำหรับนินเท็นโด สวิตช์ ในญี่ปุ่นเมื่อวันที่ 9 ธันวาคม ค.ศ. 2020 และการเปิดตัวระหว่างประเทศตามคำร้อง
รูปแบบการเล่น

รูปแบบการเล่นของโรแมนซ์ออฟเดอะทรีคิงดัมส์ XIV คือการเลือกตัวละครใด ๆ โดยการชนะดินแดน และเริ่มควบคุมดูแลชะตากรรมของจีน
การตอบรับ

นิตยสารแฟมิซือให้คะแนนเกมรวมที่ 34 คะแนนจาก 40 คะแนน ส่วนเว็บไซต์พีซี เกมเมอร์ และพีซีเกมส์เอ็น ได้มีการวิจารณ์ที่หลากหลายมากกว่า ถึงการแปลเป็นภาษาอังกฤษ และโดยเฉพาะอย่างยิ่งการถูกติเตียนการทำศึกที่ช้า
ภายในไม่กี่วันหลังจากวางจำหน่าย เกมเวอร์ชันเพลย์สเตชัน 4 กว่า 20,000 ชุดได้รับการจำหน่ายในประเทศญี่ปุ่น และเกมดังกล่าวมียอดจำหน่ายมากกว่า 500,000 ชุดภายใน ค.ศ. 2021
แหล่งข้อมูลอื่น

Gamecity Japan RTK14 page (ในภาษาญี่ปุ่น)
Koei Tecmo America's RTK14 page (ในภาษาอังกฤษ)
โรแมนซ์ออฟเดอะทรีคิงดัมส์ (วิดีโอเกม)

วิดีโอเกม ค.ศ. 1985
| โรแมนซ์ออฟเดอะทรีคิงดัมส์ |
| --- | --- |

ผู้พัฒนา: โคเอ
ผู้จัดจำหน่าย: โคเอ
เครื่องเล่น: พีซี-88, พีซี-98, เอ็มเอสเอกซ์, แฟมิคอม (ค.ศ. 1988), อามิกา, เอ็มเอส-ดอส, เอฟเอ็ม-7, ชาร์ป เอกซ์1, ชาร์ป เอกซ์68000, วันเดอร์สวอน, วินโดวส์ (ค.ศ. 2003), โทรศัพท์เคลื่อนที่
วางจำหน่าย: ค.ศ. 1985
แนว: กลยุทธ์
รูปแบบ: ผู้เล่นเดี่ยว, หลายผู้เล่น
โรแมนซ์ออฟเดอะทรีคิงดัมส์ (อังกฤษ: Romance of the Three Kingdoms) หรือที่รู้จักในชื่อ ซังโงกูชิ (ญี่ปุ่น: 三國志) ในประเทศญี่ปุ่น เป็นวิดีโอเกม ค.ศ. 1985 ที่เผยแพร่โดยบริษัทโคเอ โดยเป็นเกมภาคแรกในซีรีส์โรแมนซ์ออฟเดอะทรีคิงดัมส์ เดิมเกมนี้ได้รับการเปิดตัวในระบบพีซี-88 แล้วได้พอร์ตไปยังระบบต่าง ๆ ประกอบด้วยพีซี-98, เอ็มเอสเอกซ์, แฟมิคอม (ค.ศ. 1988), อามิกา, เอ็มเอส-ดอส, เอฟเอ็ม-7, ชาร์ป เอกซ์1, ชาร์ป เอกซ์68000, วันเดอร์สวอน, วินโดวส์ (ค.ศ. 2003) และโทรศัพท์เคลื่อนที่
รูปแบบการเล่น

โรแมนซ์ออฟเดอะทรีคิงดัมส์เป็นเกมที่ผู้เล่นปกครองมณฑลต่าง ๆ ของจีน
การตอบรับ

ในนิตยสารคอมพิวเตอร์เกมมิงเวิลด์ เกมนี้ได้รับการวิจารณ์โดยเดฟ อาร์นิเซิน ผู้สร้างดันเจียนส์แอนด์ดรากอนส์ ซึ่งเขียนว่า "การจำลองประวัติศาสตร์ที่ยอดเยี่ยมและจะทำให้ผู้เล่นใช้คีย์บอร์ดเป็นเวลาหลายคืนเพื่อที่จะชนะอาณาจักรของพวกเขา โดยมีเศรษฐศาสตร์, การวางอุบาย, การติดสินบน, การแอบแฝง, การทูต, สงคราม และอื่น ๆ! เกมนี้มีหลายวิธีนอกเหนือจากการพิชิตง่าย ๆ เพื่อบรรลุเป้าหมาย" เขาสรุปว่า: "ผมขอแนะนำโรแมนซ์อย่างเต็มที่ให้แก่ผู้เล่นเกมที่จริงจังทุกคน"
ในเดือนธันวาคม ค.ศ. 1989 ผู้อ่านนิตยสารคอมพิวเตอร์เกมมิงเวิลด์ได้ให้คะแนนเฉลี่ย 8.96 เต็ม 10 ส่งผลให้เป็นเกมที่มีผู้ใช้ให้คะแนนสูงสุดเป็นอันดับที่ 13 ของนิตยสารในขณะนั้น ครั้นใน ค.ศ. 1990 ถึง 1993 จากแบบสำรวจของเกมกลยุทธ์ทางประวัติศาสตร์และสงคราม นิตยสารดังกล่าวได้ให้คะแนนโรแมนซ์ออฟเดอะทรีคิงดัมส์บวกสามดาวจากห้าดาว
บทวิเคราะห์

นิตยสารเดอะเกมส์แมชชีน - ธันวาคม ค.ศ. 1989
นิตยสารอัคทึลเลอร์ซ็อฟท์วาเรมาร์คท์ - มีนาคม ค.ศ. 1990
นิตยสารคอมพิวเตอร์เกมมิงเวิลด์ - ตุลาคม ค.ศ. 1990
นิตยสารนินเท็นโดเพาเวอร์ - กันยายน ค.ศ. 1989
แหล่งข้อมูลอื่น

Review in Info
โรแมนซ์ออฟเดอะทรีคิงดัมส์ II

| โรแมนซ์ออฟเดอะทรีคิงดัมส์ II |
| --- | --- |
หน้าปกเกมสำหรับเวอร์ชันนินเท็นโดเอนเตอร์เทนเมนต์ซิสเตม
ผู้พัฒนา: โคเอ
ผู้จัดจำหน่าย: โคเอ
ชุด: โรแมนซ์ออฟเดอะทรีคิงดัมส์
เครื่องเล่น: เอ็มเอส-ดอส, พีซี-8801, พีซี-9801, เอ็มเอสเอกซ์2, อามิกา, แฟมิคอม, ซูเปอร์แฟมิคอม, เมกาไดรฟ์, วันเดอร์สวอน, เพลย์สเตชัน, วินโดวส์ 95
วางจำหน่าย: ญี่ปุ่น: ค.ศ. 1989 (พีซี-8801, พีซี-9801)ญี่ปุ่น: 2 พฤศจิกายน ค.ศ. 1990 (แฟมิคอม)ญี่ปุ่น: 15 กันยายน ค.ศ. 1991 (ซูเปอร์แฟมิคอม)ญี่ปุ่น: 26 ธันวาคม ค.ศ. 1991 (เมกาไดรฟ์)ญี่ปุ่น: ค.ศ. 1991 (อามิกา)ญี่ปุ่น: 6 เมษายน ค.ศ. 2000 (วันเดอร์สวอน)ญี่ปุ่น: 3 สิงหาคม ค.ศ. 2000 (เพลย์สเตชัน)ญี่ปุ่น: 15 ธันวาคม ค.ศ. 2000 (วินโดวส์ 95)อเมริกาเหนือ: กันยายน ค.ศ. 1991 (ซูเปอร์นินเท็นโดเอนเตอร์เทนเมนต์ซิสเตม)อเมริกาเหนือ: กันยายน ค.ศ. 1991 (นินเท็นโดเอนเตอร์เทนเมนต์ซิสเตม)อเมริกาเหนือ: 25 ธันวาคม ค.ศ. 1991 (เจเนซิส)
แนว: วางแผนผลัดกันเล่น
รูปแบบ: ผู้เล่นเดี่ยว, หลายผู้เล่น (สูงสุด 8 คน (12 คนในวินโดวส์))
โรแมนซ์ออฟเดอะทรีคิงดัมส์ II (อังกฤษ: Romance of the Three Kingdoms II; ญี่ปุ่น: 三國志II) เป็นเกมที่สองในซีรีส์โรแมนซ์ออฟเดอะทรีคิงดัมส์ของเกมกลยุทธ์ผลัดกันเล่นที่ผลิตโดยบริษัทโคเอ และอิงจากนวนิยายอิงประวัติศาสตร์เรื่องสามก๊ก
รูปแบบการเล่น

เมื่อเริ่มเกม ผู้เล่นเลือกจากหนึ่งในหกสถานการณ์ที่กำหนดรูปแบบเริ่มต้นของอำนาจในจีนสมัยโบราณ บทเกมแสดงให้เห็นภาพความจงรักภักดีและดินแดนที่ควบคุมโดยขุนศึกอย่างคร่าว ๆ ตามนวนิยาย แม้ว่ารูปแบบการเล่นจะไม่เป็นไปตามเหตุการณ์ในนวนิยายหลังจากที่เกมเริ่มต้นขึ้น
เกมมีหกสถานการณ์ได้รับการระบุไว้ดังต่อไปนี้:
ตั๋งโต๊ะเข้ายึดอำนาจของลกเอี๋ยง (ค.ศ. 189)
เหล่าขุนศึกต่อสู้เพื่ออำนาจ (ค.ศ. 194)
เล่าปี่หาที่พักพิงในเกงจิ๋ว (ค.ศ. 201)
โจโฉปรารถนาอำนาจสูงสุดเหนือประเทศจีน (ค.ศ. 208)
อาณาจักรแบ่งออกเป็นสาม (ค.ศ. 215)
กำเนิดวุยก๊ก, ง่อก๊ก และจ๊กก๊ก (ค.ศ. 220)
หลังจากเลือกสถานการณ์แล้ว ผู้เล่นจะตัดสินว่าขุนศึกคนใดที่พวกเขาจะควบคุม เหล่าตัวละครที่กำหนดเองอาจแทรกซอนเข้าไปในดินแดนที่ไม่มีกองกำลังอื่นครอบครองเช่นกัน เกมนี้มีมณฑลต่าง ๆ ทั้งหมด 41 มณฑล และมีตัวละครที่ไม่ซ้ำกันมากกว่า 200 ตัว ตัวละครแต่ละตัวมีสามค่าสถิติ ซึ่งมีตั้งแต่ 10 ถึง 100 (ยิ่งสูงยิ่งดี) สติปัญญา ความสามารถในการทำสงคราม และความดึงดูดใจของขุนศึกมีอิทธิพลต่อความสำเร็จของเขาหรือเธอเมื่อทำภารกิจบางอย่าง เช่น การดวล หรือการเพิ่มมูลค่าที่ดินในมณฑล
ผู้เล่นชนะเกมด้วยการพิชิตดินแดนทั้งหมดในประเทศจีน ซึ่งทำได้โดยการควบคุมทุกมณฑลบนแผนที่
คุณสมบัติใหม่

ระบบชื่อเสียงที่ส่งผลต่ออัตราความจงรักภักดีของผู้ปฏิบัติงานต่อเจ้านายของตน
เพิ่มสมบัติและไอเทมพิเศษที่สามารถเพิ่มสถานะของผู้ปฏิบัติงาน
เหล่ากุนซือสามารถช่วยเจ้านายของตนคาดการณ์โอกาสที่จะประสบความสำเร็จในการดำเนินการตามแผน ซึ่งกุนซือที่มีค่าสถิติความฉลาด 100 จะคาดการณ์ผลลัพธ์ได้อย่างแม่นยำเสมอ
การสกัดกั้นผู้ส่งสาร
ความสามารถในการสร้างขุนนางใหม่บนแผนที่ตามตัวละครที่สร้างขึ้นโดยผู้เล่น
การตอบรับ

นิตยสารคอมพิวเตอร์เกมมิงเวิลด์ระบุว่าโรแมนซ์ออฟเดอะทรีคิงดัมส์ II "ทำเรื่องราวได้ดีกว่าจำลองความโกลาหล" ของจีนในคริสต์ศตวรรษที่สองมากกว่าภาคก่อนของเกมดังกล่าว ซึ่งในการสำรวจเกมกลยุทธ์ก่อนคริสต์ศตวรรษที่ 20 เมื่อ ค.ศ. 1993 ทางนิตยสารให้เกมนี้สี่ดาวจากห้าดาว ส่วนช่วงวางจำหน่าย ทางนิตยสารแฟมิคอมซือชินได้ให้คะแนนเกมเวอร์ชันแฟมิคอมที่ 30 คะแนนจาก 40 คะแนน
แหล่งข้อมูลอื่น

Japan Gamecity RTK2 page
Romance of the Three Kingdoms II ที่ MobyGames
GameFaqs Page
อัลติเมตมาร์เวล vs. แคปคอม 3

| อัลติเมตมาร์เวล vs>  แคปคอม 3 |
| --- | --- |

ผู้พัฒนา: แคปคอม
ผู้จัดจำหน่าย: แคปคอม
กำกับ: เรียวตะ นิตสุมะ
อำนวยการผลิต: เรียวตะ นิตสุมะ
ชุด: มาร์เวล vs. แคปคอม
เอนจิน: เอ็มทีเฟรมเวิร์ก
เครื่องเล่น: เพลย์สเตชัน 3 เอกซ์บอกซ์ 360 เพลย์สเตชันวิต้า เพลย์สเตชัน 4 ไมโครซอฟท์ วินโดวส์ เอกซ์บอกซ์วัน
วางจำหน่าย: เพลย์สเตชัน 3, เอกซ์บอกซ์ 360 NA: 15 พฤศจิกายน ค.ศ. 2011 JP: 17 พฤศจิกายน ค.ศ. 2011 EU: 18 พฤศจิกายน ค.ศ. 2011เพลย์สเตชันวิต้า NA: 15 กุมภาพันธ์ ค.ศ. 2012 JP: 17 ธันวาคม ค.ศ. 2011 EU: 22 กุมภาพันธ์ ค.ศ. 2012เพลย์สเตชัน 4ทั่วโลก: 3 ธันวาคม ค.ศ. 2016ไมโครซอฟท์ วินโดวส์, เอกซ์บอกซ์วันทั่วโลก: 7 มีนาคม ค.ศ. 2017
แนว: ต่อสู้
รูปแบบ: ผู้เล่นคนเดียว, หลายผู้เล่น
อัลติเมตมาร์เวล vs. แคปคอม 3 (ญี่ปุ่น: アルティメット マーヴル VS. カプコン3; อังกฤษ: Ultimate Marvel vs. Capcom 3) เป็นเกมต่อสู้ข้ามฝั่งที่ได้รับการพัฒนาโดยแคปคอม ซึ่งเป็นภาคอัปเดตต่อจาก มาร์เวล vs. แคปคอม 3: เฟทออฟทูเวิลด์ ภายหลังจากเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 แผนพัฒนาสำหรับรายการดาวน์โหลดสำหรับเกมต้นฉบับเดิมได้หยุดชะงักลง รายการเพิ่มเติมได้ถูกสร้างขึ้นมาแบบสแตนด์อะโลน สำหรับการขายปลีกที่มีส่วนลด อัลติเมตมาร์เวล vs. แคปคอม 3 ได้รับการเปิดตัวในเดือนพฤศจิกายน ค.ศ. 2011 ในระบบเพลย์สเตชัน 3 และเอกซ์บอกซ์ 360 และเป็นเกมเปิดตัวสำหรับเพลย์สเตชันวิต้าใน ค.ศ. 2012 ตัวเกมยังถูกพอร์ดลงเพลย์สเตชัน 4 ในเดือนธันวาคม ค.ศ. 2016 และ เอกซ์บอกซ์วัน และ ไมโครซอฟท์ วินโดวส์ ในเดือนมีนาคม ค.ศ. 2017 โดยในเดือนมีนาคม ค.ศ. 2012 เกมทำยอดจำหน่ายที่ 600,000 ชุดทั่วโลกสำหรับระบบเพลย์สเตชัน 3 และเอกซ์บอกซ์ 360
รูปแบบการเล่น

ดูเพิ่ม: รูปแบบการเล่นในมาร์เวล vs. แคปคอม 3: เฟทออฟทูเวิลด์
รูปแบบการเล่นหลักของ อัลติเมตมาร์เวล vs. แคปคอม 3 ส่วนใหญ่มีเนื้อหาเดียวกันกับ มาร์เวล vs. แคปคอม 3 ผู้เล่นสามารถเลือกตัวละครที่มีความแตกต่างกันสามตัวในการต่อสู้ 1 ครั้ง เกมมีรูปแบบการแท็กทีมเช่นเดียวกับภาคก่อน ซึ่งผู้เล่นสามารถที่จะทำการสลับตัวละครทั้งสามของเขาได้ในทุกจุดของการต่อสู้ ในระหว่างการต่อสู้ ผู้เล่นแต่ละคนสามารถเรียกตัวละครที่ซ่อนอยู่ในจอมาใช้ท่าพิเศษได้ ซึ่งเป็นที่รู้จักในฐานะ "ผู้ช่วย" โดยการกดปุ่มช่วยที่สอดคล้องกัน ในขณะที่การโจมตีของตัวละคร จะเป็นการเติมพลังเกจไฮเปอร์คอมโบของทีมไปในตัว ซึ่งสามารถนำมาใช้ได้โดยผู้เล่นได้ทำการโจมตีบางอย่าง เช่นไฮเปอร์คอมโบและสแนปแบ็ค โดยมีเป้าหมายคือการโจมตีให้พลังชีวิตอีกฝ่ายหมดลงและกำจัดทีมศัตรูที่มีอยู่ทั้งหมด หรือรักษาพลังชีวิตของเราเอาไว้ให้มากที่สุดก่อนที่จะหมดเวลา
อัลติเมตมาร์เวล vs. แคปคอม 3 มีความโดดเด่นในด้านแบบจำลองตัวละครสามมิติรวมถึงฉากหลัง อย่างไรก็ตาม รูปแบบการเล่นยังคงจำกัดอยู่ในระนาบสองมิติ เกมใช้ระบบบังคับแปดทิศทางเพื่อช่วยให้ผู้เล่นสามารถกระโดด, ย่อตัว, เคลื่อนตัวไปข้างหน้าหรือถอยห่างจากฝ่ายตรงข้ามได้ เกมยังสามารถใช้ปุ่มบังคับแบบง่าย กลเม็ดการกดสามปุ่มคือการโจมตีแบบเบา, กลาง, หนักที่ได้มีการแนะนำในก่อนหน้านี้ ส่วนปุ่มการเปลี่ยนตัวใช้เมื่อมีการส่งฝ่ายตรงข้ามขึ้นไปในอากาศและเปลี่ยนตัวละครเพื่อทำแอร์คอมโบกลางอากาศได้กลับมามีในภาคนี้อีกครั้ง โดยการเปลี่ยนตัวกลางอากาศได้มีการเปลี่ยนแปลงในอัลติเมตมาร์เวล vs. แคปคอม 3 ซึ่งผู้เล่นสามารถลดค่ามิเตอร์ออกจากเกจไฮเปอร์คอมโบของฝ่ายตรงข้าม, เพิ่มค่ามิเตอร์ของตัวเอง หรือสร้างความเสียหายได้มากขึ้น การเปลี่ยนแปลงการเล่นเกมใหม่อีกประการคือการเพิ่มปุ่มบดขยี้ ที่ไฮเปอร์คอมโบบางอย่างสามารถสร้างความเสียหายมากขึ้นได้อีกเมื่อผู้เล่นทำการกดปุ่มย้ำ
ระบบ “เอกซ์-แฟกเตอร์” ซึ่งเป็นสิ่งเพิ่มการสร้างความเสียหาย, ความเร็ว และการฟื้นพลังชีวิต ยังได้กลับมาปรากฏในภาคนี้อีกครั้ง ในอัลติเมตมาร์เวล vs. แคปคอม 3 การใช้เอกซ์-แฟกเตอร์กินช่วงเวลาที่สั้นกว่าเมื่อเทียบกับภาคก่อน แต่ไม่อาจใช้การได้เมื่ออยู่กลางอากาศ การเพิ่มการโจมตีและความเร็วของตัวละครแต่ละรายต่างได้รับการปรับแต่ง และช่วงเวลาของการใช้เอกซ์-แฟกเตอร์สำหรับนักสู้แต่ละคนยังได้รับการเปลี่ยนแปลง โดยทั่วไปแล้ว ตัวละครมีความแข็งแกร่งกว่าจะได้รับเวลาน้อยลงสำหรับนำไปใช้ในการเพิ่มสถิติ นอกจากนี้ ท่าไฮเปอร์คอมโบที่ใช้ในช่วงเอกซ์-แฟกเตอร์ยังมีส่วนในการสร้างความเสียหายตามอัตราส่วน
ขณะที่กลไกหลักของเกมยังคงเดิม ความสุนทรีย์หลายประการต่างได้รับการปรับปรุง รวมถึงตัวละครและการเลือกฉากต่อสู้ใหม่ ๆ ระบบการแสดงภาพแบบฮัดของเกมนี้ยังได้รับการออกแบบใหม่ นอกจากนี้ ตัวละครที่กลับมาหลายตัวได้รับการเปลี่ยนแปลงความสมดุล สิ่งเหล่านี้รวมถึงการเคลื่อนไหวและการปรับแต่งภาพเคลื่อนไหวสำหรับตัวละครบางประการ
คำสั่งเกี่ยวกับการส่งข้อมูลออนไลน์ได้รับการนำเสนอในเกม เพื่อให้เล่นแบบออนไลน์ได้ราบรื่นยิ่งขึ้น โหมดผู้ชมใหม่ช่วยให้ผู้เล่นทั้งหกคนได้ชมการแข่งขันออนไลน์ระหว่างผู้เล่นอื่น ๆ การแข่งรีแมตช์และตารางผู้นำยังได้รับการปรับปรุงให้ดีขึ้นเพื่อยกระดับความเจนจัดในรูปแบบออนไลน์
รูปแบบการเล่น > โหมด

อัลติเมตมาร์เวล vs. แคปคอม 3 ประกอบด้วยโหมดรูปแบบการเล่นแบบเดียวกับภาคก่อน ซึ่งได้แก่ โหมดอาเขด, โหมดผู้เล่นต่อสู้กันเอง และโหมดฝึกฝน ส่วน "โหมดฮีโร่แอนด์เฮรัลด์" เป็นฟรีดาวน์โหลดสำหรับผู้เล่นคนเดียวและผู้เล่นหลายคน, โหมดทีมอิงตามผู้เล่นได้รับความสามารถใหม่ร่วมกับการใช้การ์ดอัพเกรด, มีการปรับแต่งตัวละครร่วมกับอานุภาพใหม่ และการแข่งขันในแต่ละฝ่ายในฐานะเป็นวีรบุรุษปกป้องโลกหรือเป็นฝ่ายผู้ส่งสาส์นแห่งกาแลคตัส "การ์ดความสามารถ" ซึ่งมีตัวละครต่าง ๆ จากห้วงจักรวาลมาร์เวลและแคปคอม มีไว้สำหรับปลดล็อกการเพิ่มพลังพิเศษ ดังเช่น การล่องหน, เกราะป้องกันพิเศษ และคงกระพันจากสิ่งที่ยิงออกไป จากการใช้งานในระหว่างการต่อสู้ของโหมดที่เจาะจง โดยใช้การ์ดสามใบที่แตกต่างกันสำหรับการติดตั้งเพียงครั้งเดียว ซึ่งมีการ์ดกว่า 100 แบบสำหรับการเก็บสะสม